 

# **[Velika Kopanica]REPUBLIKA HRVATSKA BRODSKO – POSAVSKA ŽUPANIJA**

**OPĆINA VELIKA KOPANICA**

##  **Općinsko vijeće**

KLASA: 024-03/24-01/15 URBROJ: 2178-12-03-24-1

Velika Kopanica, 19. kolovoza 2024. g.

Temeljem članka 32. Statuta Općine Velika Kopanica („Službeni vjesnik Brodsko-posavske županije“ br. 4/20, 11/21 i 31/23), Općinsko vijeće Općine Velika Kopanica, na svojoj 25. sjednici održanoj dana 19. kolovoza 2024. godine, donosi:

**O D L U K U**

**o nagrađivanju učenika i studenata**

**Članak 1.**

Općinsko vijeće Općine Velika Kopanica ovom Odlukom određuje iznose nagrada učenicima i studentima nakon završetka obrazovanja.

**Članak 2.**

Pravo na nagradu iz članka 1. ove Odluke ostvaruju učenici i studenti s prebivalištem na području Općine Velika Kopanica, koji podnesu zahtjev Jedinstvenom upravnom odjelu Općine u roku od 1 godine od završetka obrazovanja.

**Članak 3.**

Visina nagrade iz članka 1. ove Odluke iznosi:

* za učenike koji su svih osam razreda osnovne škole završili s odličnim uspjehom 100,00 EUR;
* za učenike koji su završili srednju školu s odličnim uspjehom 150,00 EUR;
* za studente koji su završili preddiplomski studij 150,00 EUR po godini studija;
* za studente koji su završili diplomski studij 150,00 EUR po godini studija;
* za studente koji su završili integrirani studij 150,00 EUR po godini studija;
* za mještane koji su završili poslijediplomske sveučilišne studije 1.000,00 EUR.

**Članak 4.**

 Uz zahtjev za ostvarenje prava na nagradu, podnositelji zahtjeva su dužni dostaviti važeću osobnu iskaznicu, svjedodžbe svih 8 razreda OŠ ili svjedodžbe svih razreda srednje škole ili potvrdu odnosno diplomu o završenom preddiplomskom ili diplomskom ili integriranom studiju ili poslijediplomskom sveučilišnom studiju te broj računa na koji će se nagrada isplatiti.

**Članak 5.**

 Danom stupanja na snagu ove Odluke prestaje važiti Odluka o nagrađivanju učenika i studenata („Službeni vjesnik Brodsko-posavske županije“ br. 1/18).

**Članak 6.**

Ova Odluka stupa na snagu osmog dana od dana objave u „Službenom vjesniku Brodsko-posavske županije“

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**